club47031643
Быштактаҥ шаатра кезип jатканы. Сары, Jажыл Мÿргÿÿлдерге ле Jылгайактыҥ мÿргÿÿлине кажыла тагылга эр улус андый шаатра кезип jат. Шаатрага кирип jат: 6 толукту айыл, эжик, оҥ jанынаҥ эпши кижи, сол jанынаҥ эр кижи, кайырчагы,тöжöги, очогы, очоктыҥ бажында сÿмеези,стол. Айылдыҥ тыштында эжерлÿ этире мал-ажы туруп jат. Койлор, чакыныҥ jанында аттар, Ӱч Сÿмер. Шаатра быштактыҥ тоозынаҥ камаанду. Кöп болзо шаатралар jаан болор, ас болзо кичинек. Шаатраны jÿк ле эр улус jазар, эр улус чыгарар, мÿргÿÿлге озо эр улус чыгар, кийнинеҥ ÿй улус. 
 Албаты jон, алтай аш-курзагарды белетеп алган(ТУС JОК), Арчын агажарды ла Jалама бöзöрди (тöрт öҥдÿ:Ак, Сары, Jажыл, Кöк, эжерлÿ этире, бирÿзин кыска бирÿзин узун этире тудуп) белетеп алала, ÿй улус эдектÿ (юбка) болуп, jаш та балдар, карган да улус кандык айдыҥ 26-чы кÿнинде болотон Jажыл бÿрдиҥ мÿргÿÿлине келигер.
P.S Одудаҥ тагылдарга чыкса темир айак-казан, шылыруш пакет албагар (бöс тудунчактар ла агаш, пластмасс айактар ), алтын, мöҥÿн, сырга -jинjини уштып салыгар. Оройтыш jогынаҥ эрте таҥла келигер.